Teofilas (Mėnulio krateris)

Teofilas (, ) – smūginis Mėnulio krateris, esantis į šiaurės vakarus nuo Nektaro jūros. Pavadintas graikų astronomo Teofilo (mirė 412 m.) vardu.Moore, Patrick; Rees, Robin. Patrick Moore's Data Book of Astronomy. Cambridge University Press, 2014, p. 77

Teofilo krateris (7, žr. schemą) yra į šiaurės vakarų pusę nuo Nektaro jūros. Teofilo skersmuo 110 km. Tai įspūdingas ir sudėtingos struktūros krateris. Susidarė Eratosteno geologiniame periode. Jo sienos iškyla iki 4,4 km aukščio virš kraterio dugno, o centre yra 1,4 km aukštį pasiekiančios trys stambios viršukalnės. Išskyrus vakarinį pakraštį, krateris apsuptas ryškių terasų. Šiaurės vakaruose sienos perkirstos 8 km skersmens Teofilo B kraterio. Teofilo kraterio dugnas atrodo gana lygus nuo po susidūrimo ištirpusių uolienų. Ryškioje Saulės šviesoje galima įžvelgti kraterio spindulių sistemos pėdsakus. 

Šaltiniai

 The Cambridge Photographic Moon Atlas. Cambridge University Press, 2012, p. 68
Kategorija:Mėnulio krateriai